《伊水门》
唐代·楼颖

朝涉伊水门，伊水入门流。惬心乃成兴，澹然泛孤舟。

霏微傍青霭，容与随白鸥。竹阴交前浦，柳花媚中洲。

日落阴云生，弥觉兹路幽。聊以恣所适，此外知何求。

作者简介：唐人。玄宗天宝初为国子生，与芮挺章为友。挺章编成《国秀集》后，颖作序，述该集缘起与选诗之旨。又曾为傅翕《善慧大士语录》作序。亦能诗。